Tiësto. Tijs Michiel Verwest ( "Tyis Mixil Vervest" — 1969-yil 17-yanvarda tugʻilgan), Tiësto nomi bilan tanilgan professional gollandiyalik DJ va musiqa prodyuseri.U 2010–2011-yillardagi Mix jurnali tomonidan muxlislar o'rtasida o'tkazilgan so'rovnomada "Barcha zamonlarning eng buyuk DJi" deb topildi. 2013-yilda u DJ Mag jurnali o'quvchilari tomonidan "oxirgi 20 yildagi eng yaxshi DJi" deb topildi. U, shuningdek, ko'plab manbalar tomonidan "EDM Cho'qintirgan otasi" sifatida qabul qilinadi. Karyera. 1997-2004: "Black Hole Recordings". 1997-yilda u Arni Bink bilan „Black Hole Recordings“ leybliga asos solgan va u yerda ""Magic" va "In Search of Sunrise"" CD seriyalarini chiqargan. Tiësto prodyuser Dennis Waakop Reijers bilan 1998-yilda tanishgan. O'shandan beri ikkalasi birgalikda ko'p xitlarni chiqarishgan. Uning 2000-yilda Sarah McLachlan ishtirokidagi Deleriumning "Silence" remiksi ko'proq muxlis orttirishiga sabab bo'ldi. 2001-yilda u o'zining birinchi yakkaxon albomi "In My Memory"ni chiqardi, bu unga boshlang'ich karyerasidagi bir nechta xitlarni berdi. U DJ Magazine tomonidan 2002-yildan 2004-yilgacha ketma-ket uch yil davomida jurnal o'quvchilarining „dunyoning 1-raqamli DJi“ bo'ldi. 2004–hozirgacha: "Yozgi Olimpiada va Mukofotlar". 2004-yilda Afinada bo'lib o'tgan Yozgi Olimpiada o'yinlarining ochilish marosimida ""Just Be" ikkinchi studiyaviy albomini jonli ijroda ijro etdi, bu Olimpiya o'yinlarida sahnada jonli ijro etgan birinchi DJ. 2007-yil aprel oyida Tiësto Niderlandiyadagi Radio 538da "Tiësto's Club Life" radioshousini boshladi va o'zining "Element of Life"" uchinchi studiyaviy albomini chiqardi. Albom Belgiya albomi chartida, shuningdek, AQSHda Billboard Top Electronic Albomlarida birinchi o'rinni egalladi va 2008-yilda Grammy mukofotiga nomzod bo'ldi. Tiësto oʻzining toʻrtinchi “"Kaleidoscope"” studiyaviy albomini 2009-yil oktabr oyida chiqardi, undan keyin 2014-yil iyun oyida “"A Town Called Paradise"” albomini chiqardi. U John Legendning “All of Me” xit ashulasini remikslangan versiyasi uchun eng yaxshi remiksi nominatsiyasida Grammy mukofotini qoʻlga kiritdi. Daromad. Forbes ma'lumotlariga ko'ra, Tiestoning 2017-yildagi yillik daromadi 39 million dollar bo'lib, o'rtacha bir tunlik daromadi 250 ming dollarni tashkil qilgan. Diskografiya. Studio Albomlar